Nú snýr tað seg um eina føroyska Beatles-viku, har hann hevur spælt sangir frá sínum tónleikaligum uppruna. Leygarkvøldið spælir hann aftur til dans í Sjónleikarhúsinum, har hann eisini gjørdi vart við seg í heilt afturi í 60’ unum. –Tá ið eg hoyrdi Beatles fyrstu ferð, bleiv eg fangaður, og teirra tónleikur hevur fylt sera nógv hjá mær síðan, kanska meira og meira við árunum. Og eg blívi ongantíð liðugur við the Beatles, sigur Stanley Samuelsen. Ein heimur læt seg upp Stanley var 12 ára gamal, tá ið hann fekk sín fyrsta gittara frá brøðrunum Torleif og Jóv, ið arbeiddu í Føroyingahavnini. –Tórleif lærdi meg tær fyrstu tríggjar akkordirnar, og so læt ein heimur seg upp fyri mær. Bólkurin Silly Boys sendu boð eftir honum, og teir gjørdust sera væl umtóktir. Ungfólkini hingu framvið pallkantinum, og tey fegnaðust um at hoyra teir somu livandi tónarnar í dansistovuni, sum tey dagliga hoyrdu í útvarpslurtinum uttan úr heimi. Stanley var yngstur av 12 systkjum. Eg tordi ikki at siga tað við mammu, so eg sníkti meg avstað. Eg gloymdi klokkuna, kom ov seint heim og bleiv skeldaður. Mamma visti ikki síni livandi ráð, tá ið hon frætti, hvar eg hevði verið. Men ein dagin vóru teir bodnir til eina tónleikakapping í Klubbanum. Stanley hevði sjálvur siglt við farmaskipinum Falki hjá Skipafelagnum, og í Hollandi hevði hann keypt nýggjar plátur, eitt nú við Chicago. Teir vandu eina nýggja leikskrá, og tað dámdu teimum ungu so mikið væl, at Silly Boys vann kappingina. Men honum dámdi so mikið væl, at hann bleiv verandi, og higartil hevur hann so búð í Danmark í samfull 46 ár. –Eg kom í samband við onnur, sum fingust við tónleik, eg fór at ganga í skúla, og eg fall bara so væl til, at eg ongantíð kom aftur. Men tað var ikki nøkur ætlan, tað bleiv bara so, sigur hann. Hann hevði karisma og autoritet, men hann var eisini vinsælur. Vit kendust og prátaðu ofta saman. Tá vit vóru hesar túrarnar fekk hann sær hvørt kvøld eina kalda øl og ein snaps aftur við matinum. Tá ið Fogh og Vinstra vunnu fram gjørdist alt meira liberalt politiskt, og sosialdemokratarnir fóru aftaná og royndu at fylgja við. Teir goymdu ta reyðu sangbókina burtur, og boð vóru ikki longur eftir Den udødelige duo, sum í eini 12 ár hevði spælt 3-4 ferðir um vikuna fyri“ bevægelsen” um alt Danmark. –Alt steðgaði, men tað setti meg í gongd við mítt egna. Spakuliga fór hann at gera tónleik til tær yrkingarnar, har hann ikki kendist við løgini. –Tann fyrsti var helst“ Um eg kundi kvøðið”. Eg byrjaði at gera lagið við fyrsta ørindi, og tá eg kom til tað síðsta, var sangurin liðugur. Og hesin fyrsti sangurin gjørdist nokk tann best umtokti, sigur Stanley hugsunarsamur. Hóast hann byrjaði at spæla enskan popp, og síðan fór at spæla danskara arbeiðarasangir, so var eingin ivi, tá ið hann fór at skriva og geva út tónleik; tað skuldi vera føroyskt. –Mítt hjartað hevur altíð ligið eftir í Føroyum, og eg havi altíð Føroyar við mær. Hann hevur tó ongantíð spælt so nógv sum nú, heldur hann. Konan fær tað at hanga saman, tí meðan hann tekur alt, sum tað kemur, so stendur hon fyri tí praktiska og syrgir fyri, at pengarnir eisini koma í kassan. –Mær hevur altíð dámað best bara at spæla og syngja. Málið er, at hann nu fer at spæla minni og taka meira fyri tað, sigur hann við einum skálkasmíli, og letur okkum skilja, at tað er bara skemt. Tí hann tekur tað bara, sum tað kemur. Nú leygarkvøldið kemur so eitt dansikvøld í gamla Sjónleikarhúsinum, har hann fer at spæla tað, sum alt byrjaði við: The Beatles Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg